《偕邵文纶三登怀远青云楼眺荆涂两山作 其一》
清代·周仪炜

长淮东下两山尊，天作巍峰壮此门。金简承华开日月，元圭拜手奠乾坤。

侨名已变当涂国，遗迹犹传禹会村。间话怀襄溯前烈，直疑疏凿尚留痕。

作者简介：（1777—1846）江苏阳湖人，字伯恬。嘉庆九年举人。官凤翔知县。为官廉洁。文宗六朝，诗学汉魏三唐。与同里陆继辂、李兆洛齐名。有《芙椒山馆诗集》。